ইজরায়েল থেকে আরও হেরন ড্রোন কিনছে ভারত!

ওয়েব ডেস্ক : বাহিনীকে আরও শক্তিশালী করতে নতুন পদক্ষেপ নিল প্রতিরক্ষা মন্ত্রক (Ministry of Defence)। সূত্রের খবর, স্থলসেনা, নৌসেনা ও বায়ুসেনার জন্য আরও ড্রোন কিনতে চলেছে ভারত সরকার। ইজরায়েল (Israel) থেকে নতুন সংস্করণের হেরন ড্রোন (Heron Drone) কেনার পরিকল্পনা করেছে প্রতিরক্ষা মন্ত্রক। এই ড্রোনে ট্যাঙ্ক-বিধ্বংসী ক্ষেপনাস্ত্র থাকবে বলে জানা যাচ্ছে।

এর আগে ইজরায়েল থেকে হেরন-১ (Heron Drone) গোত্রের ড্রোন কিনেছিল প্রতিরক্ষা মন্ত্রক। তার পর ২০২১ সালে এই ড্রোনের উন্নত সংস্করণ ‘হেরন টিপি’ ও ‘হেরন টিপি এক্সপি’ কিনেছিল প্রতিরক্ষা মন্ত্রক। মূলত, চালকহীন এই ড্রোনগুলি থেকে আকাশ থেকে মাটিতে ছোড়ার ক্ষেপনাস্ত্র ব্যবহার করা যায়।

আরও খবর : অনিল আম্বানির বিরুদ্ধে চার্জশিট দাখিল করল সিবিআই!

এই ড্রোন গুলিকে ব্যবহার করে অনায়াসে দেশের আকাশসীমা অতিক্রম করে শত্রু দেশে সহজেই হামলা চালানো সম্ভব। এতে কারোর প্রাণের ঝুঁকিও থাকে না। অপারেশন সিঁদুরের সময় এই ড্রোন গুলি তার ক্ষমতা দেখিয়েছিল। আর তাতে সন্তুষ্ট হয়েছেন সেনা কর্তারা। তার পরেই এবার আরও উন্নত মানের ড্রোন কেনার জন্য পরিকল্পনা করছে প্রতিরক্ষা মন্ত্রক।

সূত্রের খবর, নতুন এই ড্রোনগুলিতে (Drones) ট্যাঙ্ক বিধ্বংসী গাইডেড মিসাইল বসানোর পরিকল্পনা করছে ভারতীয় তিন বাহিনী। এই পরিকল্পনার নাম দেওয়া হয়েছে ‘প্রজেক্ট চিতা’। উন্নতমানের এই ড্রোনগুলিতে অত্যাধুনিক মানের নজরদারি সরঞ্জাম বসানো হতে পারে বলে সূত্রের খবর। নতুন এই ড্রোনগুলি ৩০ ঘন্টা উড়তে সক্ষম। পাশাপাশি ৪৫ হাজার ফুট উঁচু থেকে স্পষ্ট ছবি তুলতে সক্ষম এই ড্রোনগুলি।

দেখুন অন্য খবর :