আত্মনির্ভর ভারত, এবার রাফালের HAMMAR তৈরি হবে দেশেই

ওয়েবডেস্ক-  আত্মনির্ভরের (Self-Reliant India) পথে আরও একধাপ এগোল ভারত (India)। রাফালের (Rafale) ‘হাতুড়ি ‘ (HAMMAR) এবার তৈরি হবে দেশেই। ফ্রান্সের সঙ্গে যৌথ উদ্যোগে এই ক্ষেপনাস্ত্র উৎপাদনের চুক্তিতে স্বাক্ষর সম্পন্ন হয়েছে। প্রতিরক্ষা মন্ত্রকের (Ministry Of Defence) সূত্র অনুযায়ী, প্রধানমন্ত্রী নরেন্দ্র মোদির ‘মেক ইন ইন্ডিয়া’ (Make In India) ও ‘আত্মনির্ভর ভারত’ স্লোগানের পথে আরও একটি লক্ষ্যে পৌঁছল ভারত।

নয়াদিল্লি (Delhi) ও প্যারিস (Paris) যৌথ ভাবে ‘হ্যামার’ ক্ষেপণাস্ত্র উৎপাদনের উদ্দেশ্যে ‘ভারত ইলেকট্রনিক্স লিমিটেড’ (বেল) এবং ফরাসি সংস্থা ‘সাফ্রাঁ ইলেকট্রনিক্স অ্যান্ড ডিফেন্স’ (সেড) এই সংক্রান্ত একটি চুক্তি স্বাক্ষরিত করেছে। ভারতের এই উদ্যোগ দেশীয় প্রতিরক্ষা ব্যবস্থাকে আরও শক্তিশালী করবে। বায়ু থেকে ভূমিতে নিক্ষেপযোগ্য ক্ষেপণাস্ত্র হ্যামার ভারতীয় বায়ুসেনার রাফাল যুদ্ধবিমান ব্যবহার করে। জিপিএস, ইনফ্রারেড বা লেজার নির্দেশিকা ব্যবহার করে স্থির এবং গতিশীল লক্ষ্যবস্তুকে আঘাত হানতে সক্ষম এই ক্ষেপনাস্ত্র।

আরও পড়ন-  এক ধাক্কায় ২ কোটি আধার নম্বর বাতিল করল UIDAI, তালিকায় আপনারটা নেই তো?

এই হ্যামার হাইলি অ্যাজাইল অ্যান্ড ম্যানুভারেবল মিউনিশন এক্সটেন্ডেড রেঞ্জ। এই হ্যামারের আঘাতে শত্রুপক্ষের শক্ত কংক্রিটের বাঙ্কারও গুঁড়িয়ে দিতে সক্ষম। ভারতীয় বায়ুসেনার চাহিদা মেটানোর পাশাপাশি ভবিষ্যতে যৌথ উদ্যোগে নির্মিত হ্যামার রফতানি ক্ষেত্রে এক নয়া দিশা দেখাতে পারে বলে মনে করছে প্রতিরক্ষা মন্ত্রক। ২০২৮ সাল থেকে হায়দরাবাদে তৈরি হবে এই রাফাল যুদ্ধবিমান।  HAMMAR-এর পুরো কথা হাইলি অ্যাজাইল অ্যান্ড ম্যানুভারেবল মিউনিশন এক্সটেন্ডেড রেঞ্জ।

দেখুন আরও খবর-